laion/Wikipedia-Exotic huggingface dataset:
দ্বারকা নদ

দ্বারকা নদ ভারতের ভাগীরথী নদীর একটি উপনদী। এ উপনদীনটিকে বাবলা নদ বলেও অভিহিত করা হয়ে থাকে। দ্বারকা নদের উৎপত্তি ভারতের ঝাড়খণ্ড রাজ্যের সাঁওতাল পরগনা বিভাগে। সেখান থেকে মহম্মদবাজারের কাছে পশ্চিমবঙ্গ রাজ্যে প্রবেশ করে বীরভূম জেলার দেউচা এবং পরে ময়ূরেশ্বর ও রামপুরহাট থানা এলাকার মধ্যে দিয়ে প্রবাহিত হয়েছে। শেষে মুর্শিদাবাদ জেলায় এটি ভাগীরথী নদীতে মিলিত হয়েছে। দুটি শক্তি মন্দির এই নদের তীরে অবস্থিত। এদুটি হল দ্বারবাসিনী ও তারাপীঠ। দ্বারকা নদ ছোটো হলেও এটি বিভিন্ন নামে পরিচিত এবং এটির বহু ছোটো উপনদী ও শাখানদী রয়েছে। এর বহু খালও ভাগীরথীর সঙ্গে যুক্ত। এটি একটি পাহাড়ি নদ এবং এই নদের অববাহিকা হলুদ পাথরে আকীর্ণ। বামিনী, কুলিয়া, ঘাড়মোড়া, চিলা ইত্যাদি কয়েকটি ছোটো নদী এর উপনদী। অতীতে দ্বারকা নদ যথেষ্ট বেগবান ছিল বলে অনুমান। দেউচায় দ্বারকা নদের উপর একটি বাঁধ রয়েছে। এই বাঁধের জলধারণ ক্ষমতা ১৭,০০,০০০ ঘনমিটার (১,৪০০ acre·ft)। বাঁধটি বীরভূম জেলায় ৬০ নং জাতীয় সড়কের পশ্চিম দিকে অবস্থিত। বন্দ্যোপাধ্যায়, দিলীপকুমার (২০০৭)। বাংলার নদনদী। কলকাতা: দে’জ পাবলিশিং। [স্থায়ীভাবে অকার্যকর সংযোগ] O’Malley, L.S.S., ICS, Birbhum, Bengal District Gazetteers, p. 5, 1995 reprint, Government of West Bengal "Murshidabad"। District administration। ২০০৯-০৩-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৯।  "Poverty and Vulnerability" (পিডিএফ)। Vulnerability due to flood। Human Development Report: Birbhum। ২০১০-০৮-০৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-০৬-১৫।
ওয়াহেদ আহমেদ

মোহাম্মদ ওয়াহেদ আহমেদ (জন্ম: ৩ ডিসেম্বর ১৯৯৩; ওয়াহেদ আহমেদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। ওয়াহেদ তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছেন। ২০১০–১১ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন; শেখ রাসেলের হয়ে তিনি ৩টি গোল করেছিলেন। অতঃপর ২০১১–১২ মৌসুমে তিনি ঢাকা মোহামেডানে যোগদান করেছিলেন। ঢাকা মোহামেডানে ৩ মৌসুম ১৯টি গোল করেছিলেন। সর্বশেষ ২০১৪–১৫ মৌসুমে, তিনি ঢাকা মোহামেডান হতে ঢাকা আবাহনীতে যোগদান করেছিলেন; ঢাকা আবাহনীর হয়ে ৩ মৌসুম খেলার পর তিনি অবসর গ্রহণ করেছিলেন। ২০১৪ সালে, ওয়াহেদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫ ম্যাচে অংশগ্রহণ করেছিলেন। দলগতভাবে, ওয়াহেদ সর্বমোট ২টি শিরোপা জয়লাভ করেছিলেন, যার সবগুলো তিনি ঢাকা আবাহনীর হয়ে জয়লাভ করেছিলেন। মোহাম্মদ ওয়াহেদ আহমেদ ১৯৯৩ সালের ৩রা ডিসেম্বর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন। ওয়াহেদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছিলেন। বাংলাদেশের বয়সভিত্তিক দলের হয়ে তিনি ২ ম্যাচে অংশগ্রহণ করেছিলেন। ২০১৩ সালের ৩১শে আগস্ট তারিখে, মাত্র ১৯ বছর ৮ মাস ২৯ দিন বয়সে, ওয়াহেদ নেপালের বিরুদ্ধে ২০১৩ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ওয়াহেদ সর্বমোট ২ ম্যাচে অংশগ্রহণ করেছিলেন। ২০১৫ সালের ৩০শে মে তারিখে ওয়াহেদ ২১ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত সিঙ্গাপুরের বিরুদ্ধে উক্ত ম্যাচে বাংলাদেশ ২–১ গোলের ব্যবধানে পরাজিত হয়েছিল, ম্যাচটিতে তিনি ৮৩তম মিনিটে বদলি খেলোয়াড় হিসেবে মাঠে প্রবেশ করেছিলেন। আন্তর্জাতিক ফুটবলে, তার ৩ বছরের খেলোয়াড়ি জীবনে তিনি সর্বমোট ৫ ম্যাচে অংশগ্রহণ করেছিলেন। "Bangladesh U23 - Afghanistan Under 23: Live score, updates and head-to-head results 09/15/2014"। ট্রিবুনা। সংগ্রহের তারিখ ১৪ মার্চ ২০২১।  "Match Summary"। গোল। ৩১ আগস্ট ২০১৩। ২৮ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০২১।  "Friendly football match: Bangladesh 1, Singapore 2"। রাইজিং বিডি। ৩০ মে ২০১৫। সংগ্রহের তারিখ ১৪ মার্চ ২০২১।  সকারওয়েতে ওয়াহেদ আহমেদ (ইংরেজি) ট্রান্সফারমার্কেটে ওয়াহেদ আহমেদ (ইংরেজি) ওয়ার্ল্ডফুটবল.নেটে ওয়াহেদ আহমেদ (ইংরেজি) ন্যাশনাল-ফুটবল-টিমস.কমে ওয়াহেদ আহমেদ (ইংরেজি)
কেরামতিয়া মসজিদ ও মাজার

কেরামতিয়া মসজিদ ও মাজার মোঘল আমলের শেষের দিকের একটি মসজিদ, রংপুর শহরের কাচারি বাজারের দক্ষিণ পাশে অবস্থিত। ভারতের জৈনপুর থেকে উনিশ শতকে রংপুরে শাহ কারামত আলী জৌনপুরী এলে তার উদ্যোগে মসজিদটি নির্মাণ করা হয়। মসজিদটি আয়তাকার,  তিনটি (উঁচু) গোলাকার গম্বুজ বিশিষ্ট। প্রতিটি কোণে অষ্টভূজাকৃতি স্তম্ভ রয়েছে যার উপরে শোভা পাচ্ছে কিউপলা। রংপুরের জিরোপয়েন্টের কাছারি বাজার এলাকা থেকে মাত্র ১০০ গজ দক্ষিণে মুন্সিপাড়া। এ পাড়ারই এক বিশাল মাঠের পাশে কেরামতিয়া জামে মসজিদ অবস্থিত। পাশেই শ্যামাসুন্দরী খাল। মসজিদের তালিকা বাংলাদেশের মসজিদের তালিকা রংপুর বিভাগের মসজিদের তালিকা পরিষদ, সম্পাদনা (২০০০)। রংপুর জেলার ইতিহাস। রংপুর: রংপুর জেলা প্রশাসন। পৃষ্ঠা ৪৬২–৪৬৩।  "রংপুর জেলা"। তথ্য বাতায়ন (ইংরেজি ভাষায়)। ২০২২-১০-০৫ তারিখে মূল থেকে আর্কাইভ করা। সংগ্রহের তারিখ ২০২১-০৭-০৫।
রায়হান হাসান

রায়হান হাসান (জন্ম: ১০ সেপ্টেম্বর ১৯৯৪) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন। ২০১২–১৩ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৬–১৭ মৌসুমে তিনি চট্টগ্রাম আবাহনীতে যোগদান করেছেন। পরবর্তীকালে, তিনি ঢাকা আবাহনীর হয়ে খেলেছেন। ২০২১–২২ মৌসুমে, তিনি ঢাকা আবাহনী হতে বাংলাদেশী ক্লাব শেখ জামালে যোগদান করেছেন। ২০১৪ সালে, রায়হান বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এরপূর্বে ২০১৩ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে অংশগ্রহণ করেছেন। দলগতভাবে, রায়হান এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন। রায়হান হাসান ১৯৯৪ সালের ১০ই সেপ্টেম্বর তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন। রায়হান বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন। ২০১৩ সালের ৬ই মার্চ তারিখে, মাত্র ১৮ বছর ৫ মাস ২৫ দিন বয়সে, রায়হান উত্তর মারিয়ানা দ্বীপপুঞ্জের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৫তম মিনিটে আক্রমণভাগের খেলোয়াড় মিঠুন চৌধুরীর বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৪–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রায়হান সর্বমোট ৪ ম্যাচে অংশগ্রহণ করেছেন। ৯ আগস্ট ২০২২ পর্যন্ত হালনাগাদকৃত। "AFC CHALLENGE CUP 2014"। এশিয়ান ফুটবল কনফেডারেশন (ইংরেজি ভাষায়)। সংগ্রহের তারিখ ১৪ এপ্রিল ২০২১।  সকারওয়েতে রায়হান হাসান (ইংরেজি) ট্রান্সফারমার্কেটে রায়হান হাসান (ইংরেজি) ওয়ার্ল্ডফুটবল.নেটে রায়হান হাসান (ইংরেজি) ইএসপিএন এফসিতে রায়হান হাসান (ইংরেজি) ন্যাশনাল-ফুটবল-টিমস.কমে রায়হান হাসান (ইংরেজি)
কেন ফ্লাওয়ার

কেন ফ্লাওয়ার' (৩০ জুন ১৯১৪ - ২ সেপ্টেম্বর ১৯৮৭) দক্ষিণ রোডেশীয়া অঞ্চলে দক্ষিণ আফ্রিকার পুলিশ কর্মকর্তা ছিলেন। ১৯৪৮ সালে ব্রিটিশ অধিকৃত সোমালিল্যান্ড এবং ইথিওপিয়ার যুদ্ধ অবসানের পর তিনি রোডেশীয়ায় ফিরে আসেন এবং বিএসএপি-এর উপরের পদগুলোতে দ্রুত পদোন্নতি পেয়েছিলেন। তিনি কেনিয়াতে মাউ মাউ বিদ্রোহ সম্পর্কে পড়াশোনা করেন, এবং লব্ধ জ্ঞান ১৯৫০ এর দশকের শেষের দিকে ব্রিটিশ ন্যায়েসাল্যান্ডে সৃষ্ট বিশৃঙ্খলায় উপর প্রয়োগ করেন। ১৯৬১ সালের মার্চ মাসে ফ্লাওয়ার বিএসএপি-এর ডেপুটি কমিশনার নিযুক্ত হন এবং পরবর্তীতে রোডেশীয়া এবং পরবর্তীকালে জিম্বাবুয়ের কেন্দ্রীয় গোয়েন্দা সংস্থার প্রথম প্রধান হিসেবে দায়িত্ব পালন করেন। সংস্থাটি তিনি তৎকালিন প্রধানমন্ত্রী উইনস্টন ফিল্ডের অধীনে প্রতিষ্ঠিত করেছিলেন। যদিও সংস্থাটির মূল ধারণা ও উদ্যোগ পূর্বসূরি স্যার এডগার হোয়াইটহেড এর কাছ থেকে এসেছিল। নিজেকে ফ্লাওয়ার একজন অ-রাজনৈতিক ব্যক্তি বলে মনে করলেও, তার মাঝে রোডেশীয়া ফ্রন্টের 'কাউবয় এলিমেন্ট' এর প্রতি পক্ষপাতিত্বমূলক ব্যবহার লক্ষ্য করা যায়। এছাড়া মোজাম্বিকের আদিবাসী ভিত্তিক গেরিলা সংগঠন রেনামো গঠনের সাথে তিনি যুক্ত ছিলেন। ১৯৮০ সালে রবার্ট মুগাবে যখন জিম্বাবুয়ের প্রথম প্রধানমন্ত্রী হন, তখন তার প্রশাসন ফ্লাওয়ারকে সিআইওর প্রধান সহ অন্যান্য শীর্ষ কর্মকর্তাদের বহাল রাখেন। তিনি সার্ভিং সিক্রেটলি: এন ইন্টেলিজেন্স চিফ অন রেকর্ড, রোডেশিয়া ইনটু জিম্বাবুয়ে ১৯৬৪-১৯৮১, নামক বইটি রচনা করেন, যার প্রকাশ কাল ১৯৮৭। মার্চ ১৯৭৫ সালে ফ্লাওয়ার জিম্বাবুয়ের আফ্রিকান ন্যাশনাল ইউনিয়নের নেতা হেরবার্ট চিত্পোর হত্যার আদেশ দেন বলে দাবী করেন জানু জঙ্গি ফে চুং। অভিযোগ রয়েছে যে, ইয়ান স্মিথ একতরফাভাবে রোডেশীয়ার স্বাধীনতার ঘোষণা দেয়ার পরেও ফ্লাওয়ার ব্রিটিশ সরকারের প্রতি তার আনুগত্য বজায় রাখে এবং এমআই ৬ এর হয়ে স্মিথ প্রশাসনের উপর নজর রাখে। ২০১১ সালে বিবিসি রেডিও ৪ এ প্রচারিত একটি অনুষ্ঠানে লর্ড ওয়েনের সাক্ষ্য প্রচার করা হয়। যেখানে তিনি (লর্ড ওয়েন) রোডেশীয়ার সিআইওর প্রধান হিসেবে কর্মরত অবস্থায় এমআই ৬ এর হয়ে ব্রিটেনের গুপ্তচর হিসাবে ফ্লাওয়ার কাজ করেছেন বলে সাক্ষ্য প্রদান করেন। তার পাঠানো রোডেশীয়া পরিকল্পনার মাধ্যমে মুগাবে হত্যার গোপন পরিকল্পনা বানচাল করা হয় এবং স্বাধীনতার পর জিম্বাবুয়ের প্রথম প্রধানমন্ত্রী হওয়ার সুযোগ তৈরি করে। Megahey, Alan 'Humphrey Gibbs - Beleaguered Governor' London 1998 Page 99 Alao, Abiodun. Brothers at War: dissidence and rebellion in Southern Africa, 1994. Page 45. Matthews, Robert O. Civil Wars in Africa: Roots and resolution, 1999. Page 226. Fay Chung and Preben (INT) Kaarsholm. Re-living the Second Chimurenga: Memories from the liberation struggle in Zimbabwe, 2006. Page 95. "সংরক্ষণাগারভুক্ত অনুলিপি"। ১৮ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৯।  Preston, Matthew. Ending Civil War: Rhodesia and Lebanon in Perspective, 2004. Page 134. "Did UK warn Mugabe and Nkomo about assassination attempts?"। BBC Radio 4। ২০১১-০৮-০১।
সাঈদ হাসান কানন

সাঈদ হাসান কানন হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। কানন তার খেলোয়াড়ি জীবনের পুরো সময় ঢাকা মোহামেডান এবং বাংলাদেশ জাতীয় দলের হয়ে একজন গোলরক্ষক হিসেবে খেলেছেন। ১৯৮৫–৮৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; ঢাকা মোহামেডানের হয়ে ৮ মৌসুম খেলার পর তিনি অবসর গ্রহণ করেছিলেন। ১৯৯৩ সালে, কানন বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৩ ম্যাচে অংশগ্রহণ করেছিলেন। খেলোয়াড়ি জীবনের ইতি টানার পর ২০০৭ সালে, কানন বাংলাদেশ জাতীয় দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। বাংলাদেশের হয়ে ১ বছর ম্যানেজারের দায়িত্ব পালন করেছেন। দলগতভাবে, খেলোয়াড় হিসেবে কানন সর্বমোট ৬টি শিরোপা জয়লাভ করেছিলেন, যার সবগুলো ঢাকা মোহামেডানের জয়লাভ করেছিলেন। ১৯৯৩ সালের ১১ই এপ্রিল তারিখে, কানন জাপানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটিতে বাংলাদেশ ৮–০ গোলের ব্যবধানে পরাজিত হয়েছিল। অভিষেকের ২৭ দিন পর, ৭ই মে তারিখে তারিখে কানন বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল-মাকতুম স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০- মিনিট খেলেছিলেন। আন্তর্জাতিক ফুটবলে, তার ২ মাসের খেলোয়াড়ি জীবনে তিনি সর্বমোট ৩ ম্যাচে অংশগ্রহণ করেছিলেন। "Japan vs. Bangladesh (8:0)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ২৪ এপ্রিল ২০২১।  ন্যাশনাল-ফুটবল-টিমস.কমে সাঈদ হাসান কানন (ইংরেজি)
মনোজ মুকুন্দ নরবণে

জেনারেল মনোজ মুকুন্দ নরবণে (জন্ম : ২২ এপ্রিল ১৯৬০) ভারতীয় সেনাবাহিনীর একজন অবসপ্রাপ্ত জেনারেল। তিনি ভারতের প্রাক্তন সেনাপ্রধান। এর আগে তিনি উপসেনাপ্রধান এবং ইস্টার্ন কমান্ডের অধিনায়ক ছিলেন। ২০১৮ সালের ১ই অক্টোবর তিনি ইস্টার্ন সেনা কমান্ডের জেনারেল অফিসার কমান্ডিং-ইন-চীফ (জিওসি-ইন-সি) এর দায়িত্ব জেনারেল অভয় কৃষ্ণের কাছ থেকে গ্রহণ করেছিলেন। জেনারেল মনোজের পূর্বে জেনারেল বিপিন রাওয়াত সেনাপ্রধান ছিলেন। ১৯৮০ সালের জুন মাসে নরবণে ৭ম শিখ লাইট পদাতিক রেজিমেন্টে কমিশন পান। তিনি কাশ্মীর এবং উত্তর-পূর্ব ভারতে কাউন্টার-ইনসার্জেন্সী অপারেশন করেছেন। কাশ্মীরে তিনি রাষ্ট্রীয় রাইফেলসের ব্যাটেলিয়নের অধিনায়কত্ব, একটি পদাতিক ব্রিগেডের অধিনায়ত্ব করেছেন। আসাম রাইফেলসের ইন্সপেক্টর জেনারেল (নর্থ) ছিলেন তিনি। এছাড়াও তিনি একটি কোরের অধিনায়ক, দিল্লী এরিয়ার এরিয়া কমান্ডার এবং সেনা প্রশিক্ষণ কমান্ডের কমান্ডার ছিলেন। তিনি আর্মি ওয়ার কলেজ (ভারত) এর ইন্সট্রাক্টর ছিলেন এবং মায়ানমারে ভারতের ডিফেন্স এ্যাটাচি হিসেবে কাজ করেছেন। দীর্ঘ সেনা জীবনে নরবান ২০১৯ সালে পরম বিশিষ্ট সেবা পদক, ২০১৭ তে অতি বিশিষ্ট সেবা পদক এবং ২০১৫ সালে সেনা পদক এবং বিশিষ্ট সেবা পদক পেয়েছিলেন। https://www.hindustantimes.com/india-news/lt-gen-manoj-naravane-to-succeed-gen-bipin-rawat-as-next-army-chief/story-t1atBNDIpoveREJdktlh7N.html "Press Information Bureau"। pib.nic.in।  "Lt Gen Manoj Naravane to succeed Gen Bipin Rawat as next army chief"। Hindustan Times (ইংরেজি ভাষায়)। ২০১৯-১২-১৬। সংগ্রহের তারিখ ২০১৯-১২-৩১।  "ভারতের নতুন সেনাপ্রধান মনোজ মুকুন্দ নারাভানে"। যুগান্তর পত্রিকা। ৩১ ডিসেম্বর ২০১৯।  "Lt Gen Manoj Mukund Naravane takes over as GOC-in-C of Indian Army's Eastern Command"। The New Indian Express।  "Lt Gen Naravane takes over as ARTRAC chief"। ২০১৭-১২-০৩ তারিখে মূল থেকে আর্কাইভ করা।  "Lt Gen Manoj Mukund Naravane takes over Gen officer Commanding-in-chief of ARTRAC"। ২০১৭-১২-০৪ তারিখে মূল থেকে আর্কাইভ করা।  "Lt Gen M.M. Naravane appointed as Chief of Army Staff"। ২০১৯-১২-১৭।  "In break from past, Lt Gen doesn't stand behind Prime Minister during speech"। The Indian Express (English ভাষায়)। ২০১৭-০৮-১৬। ২০১৭-০৮-১৬ তারিখে মূল থেকে আর্কাইভ করা। সংগ্রহের তারিখ ২০১৭-১২-০৪। উদ্ধৃতি শৈলী রক্ষণাবেক্ষণ: অচেনা ভাষা (link) "Press Information Bureau"। pib.nic.in।  "Press Information Bureau"। ২০১৭-১০-১৩ তারিখে মূল থেকে আর্কাইভ করা। সংগ্রহের তারিখ ২০১৭-১২-০৪।  "Ashok Chakra Awarded to NK Neeraj Kumar Singh of 13 Rajputana Rifles (Posthumous) 374 Republic Day Gallantry and Other Defence Decorations Announced"। pib.nic.in। ২০১৭-১২-০৪ তারিখে মূল থেকে আর্কাইভ করা। সংগ্রহের তারিখ ২০১৭-১২-০৪।
মোহাম্মদ মিন্টু শেখ

মোহাম্মদ মিন্টু শেখ (জন্ম: ২৯ জানুয়ারি ১৯৯০; মিন্টু শেখ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। ২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। পরবর্তী মৌসুমে তিনি ঢাকা আবাহনীতে যোগদান করেছেন। ঢাকা আবাহনীতে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে খেলেছেন। ২০১০ সালে, মিন্টু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। দলগতভাবে, মিন্টু এপর্যন্ত ১টি শিরোপা জয়লাভ করেছেন, যা তিনি ঢাকা আবাহনীর হয়ে জয়লাভ করেছেন। মোহাম্মদ মিন্টু শেখ ১৯৯০ সালের ২৯শে জানুয়ারি তারিখে বাংলাদেশের মাগুরায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১০ সালের ১৬ই জানুয়ারি তারিখে, মাত্র ১৯ বছর ১১ মাস ১৯ দিন বয়সে, মিন্টু তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিন্টু সর্বমোট ৩ ম্যাচে অংশগ্রহণ করেছেন। "Tajikistan vs. Bangladesh (1:2)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ১৩ এপ্রিল ২০২১।  সকারওয়েতে মোহাম্মদ মিন্টু শেখ (ইংরেজি) ট্রান্সফারমার্কেটে মোহাম্মদ মিন্টু শেখ (ইংরেজি) ন্যাশনাল-ফুটবল-টিমস.কমে মোহাম্মদ মিন্টু শেখ (ইংরেজি)
বড়িশা পাঠাগার

বড়িশা পাঠাগার দক্ষিণ কলকাতার বেহালার বড়িশা অঞ্চলের একটি প্রাচীন ও ঐতিহ্যবাহী গ্রন্থাগার। ১৯০৪ সালে প্রতিষ্ঠিত এই লাইব্রেরির সংগৃহীত বইয়ের সংখ্যা ২০,৯৭৫ ও সভ্যসংখ্যা ৫৮৭ (মে, ২০০৩-এর হিসাব মতে)। শুধু কলকাতা শহরই নয়, সারা পশ্চিমবঙ্গ রাজ্যের প্রাচীন ঐতিহ্যবাহী পাঠাগারগুলির অন্যতম হল বড়িশা লাইব্রেরি। ১৯০৪ সালের ২২ এপ্রিল ‘বড়িশা স্টার লাইব্রেরি’ নামে মাত্র ৫৬টি বই নিয়ে বড়িশা পাঠাগার স্থাপিত হয়েছিলেন। এই লাইব্রেরি স্থাপনের মূল উদ্যোক্তাগন ছিলেন ভূষণচন্দ্র বন্দ্যোপাধ্যায়, গিরীন্দ্রনাথ রায়চৌধুরী (ধলিবাবু), সিদ্ধেশ্বর দত্ত, প্রসাদদাস রায়চৌধুরী, সতীশচন্দ্র মতিলাল, হরিচরণ রায়চৌধুরী, বিনোদবিহারী রায়চৌধুরী ও গুরুচরণ রায়চৌধুরী। সেই সময় বড়িশার সুবারবান রিডিং ক্লাবের সঙ্গে মতবিরোধের কারণে বেশ কিছু বই ও বইয়ের আলমারি এই লাইব্রেইতে স্থানান্তরিত হয়। ১৯০৮ থেকে ১৯১০ সালের মধ্যে এই অঞ্চলেরাবহু শিক্ষিত যুবক এই লাইব্রেরিতে যোগদান করলে লাইব্রেরির গুরুত্ব বৃদ্ধি পায়। তখন থেকে লাইব্রেরির নাম পালটে ‘বড়িশা ফ্রি রিডিং ক্লাব অ্যান্ড লাইব্রেরি’ রাখা হয়। সখের বাজারের কাছে মতিলাল গুপ্তের বাড়িতে মাসিক আট টাকা ভাড়ায় উঠে আসে লাইব্রেরি। এরপর আর্থিক স্বচ্ছলতা হ্রাস ও সভ্যসংখ্যা হ্রাস জনিত সমস্যায় জর্জরিত লাইব্রেরিকে বড়িশা দ্বাদশ শিবমন্দিরের দোলমঞ্চের নিচে বিনা ভাড়ায় উঠে আসে। ১৯১৪ ফাদার ফ্রেডারিক উইং ফিল্ড ডগলাস শর্তসাপেক্ষে ৪ কাঠা জমি লাইব্রেরিকে দান করতে চাইলেও শর্ত লাইব্রেরির স্বার্থবিরোধী হওয়ায় তা প্রত্যাখাত হয়। ১৯১৬ সালের ১৮ ফেব্রুয়ারি প্রসাদদাস রায়চৌধুরীর দুই ভাই অধরচন্দ্র মুখোপাধ্যায় ও সুধরচন্দ্র মুখোপাধ্যায় লাইব্রেরিকে তিন কাঠা জমি দান করেন। এই সময় রায়বাহাদুর কালীকুমার রায়চৌধুরী লাইব্রেরির সভাপতি হয়ে এলে বড়িশার জনগণ ও অন্যান্য ধনাঢ্যদের অর্থসাহায্যে লাইব্রেরির আর্থিক অস্বচ্ছলতার দিন শেষ হয়। খুলনার জমিদার দেবকুমার রায়চৌধুরী ১০০০ টাকা ও তৎকালীন জেলাশাসক আর এন ব্লেন্ড ৫০০ টাকা দান করলে ১৯২৪ সালের ১৬ মে লাইব্রেরির গৃহনির্মান সমাপ্ত হয়। দ্বারোদ্ঘাটন করেন কলকাতা হাইকোর্টের বিচারপতি মন্মথনাথ মুখোপাধ্যায়। ১৯৩৯ সালে দ্বিতীয় বিশ্বযুদ্ধ শুরু হবার সময় থেকে লাইব্রেরির উন্নয়ন কিছুটা থমকে গেলেও ১৯৪৭ সালে স্বাধীনতার পর থেকে এর সুদিন আবার ফিরে আসে। এই সময় স্বদেশিকতার বাতাবরণে লাইব্রেরির ইংরেজি নাম পালটে রাখা হয় ‘বড়িশা পাঠাগার’। ১৯৫৪ সালের ১৬ মে লাইব্রেরির সুবর্ণজয়ন্তী পালিত হয়। ১৯৬১ সালে লাইব্রেরির পিছনে দেড় কাঠা জমি কিনে নিয়ে রবীন্দ্র ভবনের ভিত্তিপ্রস্তর স্থাপন করা হয়। ১৯৮০ সালে লাইব্রেরির প্লাটিনাম জুবিলি পালিত হয়। ১৯৯০ সালে দোতলা অডিটোরিয়ামের কাজ শেষ হয়। পরে ছাত্রবিভাগটি নতুন করে সাজানো হয়। ২০০৪ সালে এই লাইব্রেরির শতবর্ষ পালিত হয়। ২০০৩ সালের হিসাব অনুসারে লাইব্রেরির গ্রন্থসংখ্যা ২০,৯৭৫। যার মধ্যে বাংলা বইই ১৫,০০০-এর উপর। ইংরেজি বই ৩০০০-এর কিছু বেশি ও শিশুবিভাগের বই ২৫০০টি। লাইব্রেরির সংগ্রহের পুরনো বইয়ের মধ্যে আছে হরিসাধন মুখোপাধ্যায়ের ‘কলিকাতা সেকালে ও একালে’, বর্ধমান রাজসভা থেকে প্রকাশিত মহাভারত-এর একটি খণ্ড, ‘শব্দকল্পদ্রুম’-এর একটি খণ্ড, ঈশ্বরচন্দ্র বিদ্যাসাগর প্রণীত সীতার বনবাস গ্রন্থের প্রথম সংস্করণ। পুরনো পত্রিকার মধ্যে আছে নারায়ণ, স্বাস্থ্য, মানসী, বঙ্গবাণী, প্রবাসী, ভারতবর্ষ, বঙ্গদর্শন, শনিবারের চিঠি, মডার্ন রিভিউ ইত্যাদি। সাপ্তাহিক বর্তমান, ৩১ মে ২০০৮ সংখ্যা, পৃ.৫০
গাণিতিক ভেলকি

গণিতের আলোচনায় প্রায়ই কিছু ভুল ও অসংগত গাণিতিক প্রমাণ প্রদর্শিত হয় এবং কখনও কখনও যেগুলো সংগৃহীতও হয় যাকে বলা হয় গাণিতিক ভেলকি বা প্রবঞ্চনা। ইংরেজিতে বলা হয় গাণিতিক ফ্যালাসি (Mathematical Fallacy)। সমস্যা সমাধানের ক্ষেত্রে গাণিতিক ভুল ও গাণিতিক ভেলকি এক নয়, এদের মধ্যে সুস্পষ্ট পার্থক্য আছে। গাণিতিক সমস্যা সমাধানের ক্ষেত্রে ভুল হলে একটি অসিদ্ধ প্রমাণ বা ফলাফল আসে কিন্তু ভেলকির ক্ষেত্রে প্রমাণ উপস্থাপনে প্রচ্ছন্ন ভুল পদ্ধতি অনুসরণ করা হয় যা কিনা দুর্বোধ্য বা সহজে চোখে পড়ে না। ভুল পদ্ধতি অনুসরণ করে সঠিক ফলাফল উপস্থাপনেরও যথেষ্ট উদাহরণ রয়েছে। ফলাফল সঠিক হলেও অঙ্কের পুরো পদ্ধতিটিই অসংগতিপূর্ণ। উদাহরণস্বরূপ নিচের হিসাবটি করা যাক (কাটাকাটি হিসাব) 16 64 = 16 / 6 / 4 = 1 4 {\displaystyle {\frac {16}{64}}={\frac {16\!\!\!/}{6\!\!\!/4}}={\frac {1}{4}}} শূন্য দ্বারা ভাগের মাধ্যমে সৃষ্ট অনেক ভেলকির উদাহরণ রয়েছে। তার মধ্যে একটি হলো ১=২ প্রমাণ করা। ধরি a ও b সমান, এবং উভয়ই অশূন্য সংখ্যা a = b {\displaystyle a=b} উভয় পক্ষকে a দিয়ে গুণ a 2 = a b {\displaystyle a^{2}=ab} উভয় পক্ষ থেকে b2 বিয়োগ a 2 − b 2 = a b − b 2 {\displaystyle a^{2}-b^{2}=ab-b^{2}} উভয় পাশেই গুণনীয়ক নির্ণয়: বামপাশে বর্গরাশির গুণনীয়ক নির্ণয়, ডানপাশে b কমন নিয়ে ( a − b ) ( a + b ) = b ( a − b ) {\displaystyle (a-b)(a+b)=b(a-b)} উভয় পক্ষকে (a − b) দ্বারা ভাগ a + b = b {\displaystyle a+b=b} a = b হওয়ায় a এর স্থলে b বসাই b + b = b {\displaystyle b+b=b} বামপাশের রাশিদ্বয় যোগ করি 2 b = b {\displaystyle 2b=b} উভয় পক্ষকে b দ্বারা ভাগ করি 2 = 1 {\displaystyle 2=1} Q.E.D. ৫ম লাইনে রয়েছে মারাত্মক অসংগতি ও গাণিতিক ভুল: ৪র্থ লাইন থেকে ৫ম লাইনে যাওয়ার সময় উভয় পক্ষকে a − b দ্বারা ভাগ করা হয়, কিন্তু a = b হওয়ায় a-b=0। আর ০ দ্বারা ভাগ করা অসিদ্ধ ও অবৈধ। Heuser, Harro (১৯৮৯), Lehrbuch der Analysis – Teil 1 (6th সংস্করণ), Teubner, পৃষ্ঠা 51, আইএসবিএন 978-3-8351-0131-9 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মিঠুন চৌধুরী

মিঠুন চৌধুরী (জন্ম: ১০ ফেব্রুয়ারি ১৯৮৯) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন। ২০০৮–০৯ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; চট্টগ্রাম আবাহনীর হয়ে তিনি ১৭টি গোল করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন। শেখ জামালে ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি চট্টগ্রাম আবাহনী এবং শেখ রাসেলের হয়ে খেলেছেন। সর্বশেষ ২০১৭–১৮ মৌসুমে, তিনি শেখ রাসেল হতে ঢাকা মোহামেডানে যোগদান করেছেন। ২০০৯ সালে, মিঠুন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ২টি গোল করেছেন। দলগতভাবে, মিঠুন এপর্যন্ত ১টি শিরোপা জয়লাভ করেছেন, যা তিনি শেখ জামালের হয়ে জয়লাভ করেছেন। মিঠুন চৌধুরী ১৯৮৯ সালের ১০ই ফেব্রুয়ারি তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০০৯ সালের ৮ই ডিসেম্বর তারিখে, মাত্র ২০ বছর ৯ মাস ২৯ দিন বয়সে, মিঠুন শ্রীলঙ্কার বিরুদ্ধে ২০০৯ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬৮তম মিনিটে আক্রমণভাগের খেলোয়াড় জাহিদ হাসান এমিলির বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিঠুন মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৭ মাস ২১ দিন পর, বাংলাদেশের জার্সি গায়ে প্রথম গোলটি করেন; ২০১১ সালের ২৮শে জুলাই তারিখে, লেবাননের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ৫ এপ্রিল ২০২১ পর্যন্ত হালনাগাদকৃত। "Bangladesh 0 - 1 India: Hosts crash out"। maldivesoccer (ইংরেজি ভাষায়)। ৮ ডিসেম্বর ২০০৯। ২৩ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০২১।  "লেবানন ০–২ বাংলাদেশ"। ফিফা (ইংরেজি ভাষায়)। ২৮ জুলাই ২০১১। ১২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০২১।  "২০১৪ ফিফা বিশ্বকাপ বাছাইপর্ব"। এশিয়ান ফুটবল কনফেডারেশন (ইংরেজি ভাষায়)। ২৮ জুলাই ২০১১। সংগ্রহের তারিখ ৫ এপ্রিল ২০২১।  "International friendlies • Regular"। ইউরোস্পোর্ট (ইংরেজি ভাষায়)। ৫ মার্চ ২০১৪। সংগ্রহের তারিখ ৫ এপ্রিল ২০২১।  সকারওয়েতে মিঠুন চৌধুরী (ইংরেজি) ট্রান্সফারমার্কেটে মিঠুন চৌধুরী (ইংরেজি) ওয়ার্ল্ডফুটবল.নেটে মিঠুন চৌধুরী (ইংরেজি) ন্যাশনাল-ফুটবল-টিমস.কমে মিঠুন চৌধুরী (ইংরেজি)